Ninesim lecion

9 Ninesim lecion
9.1 Texte
9.1.1 Un parol – un novell
Si yo prende un parol ex un lingue, it va racontar me alcun cultur-historic facte. Lass nos,
por exemple, prender li german parol infanterie. Su form indica, que it es un parol pruntat
ex li francesi lingue. Ergo li franceses deve har havet un cert influentie concernent li
developation e organisation del german armées, altrimen on vell har conservat li genuin
old german parol „Fußvolk,“ usat ancor in li decisixesim secul. Ma li parol explica ancor
plu. It di, que originalmen it deve har esset usat por un cert sort del infanteríe, ad
saver, por li guardie del Infante de Hispania. Li „Infante“ de Hispania es identic con li
international e pro to anc occidental parol „infante,“ originant del latin „infans,“ quel
es composit del prefix „in“ (ne) e „fans“ (parlant), to es, un hom, quel ancor ne posse
parlar. Talmen yo veni in mi exploration a plu e plu lontan témpores e popules, e yo fini
che li unesim conosset form e sense del parol, che li etymon. Li historie de un parol es
un micri novelle, un excerpte ex un immensimen grand libre: li Historie del Homanité.
indicar anzeigen
pruntar entlehnen
influentie Einfluss
concerner betreffen
developar entwickeln
genuin echt
infante Kind
lontan fern, weit
etymon Stammwort
excerpte Auszug
9.1.2 Li grand idées
To quo es necessi por elevar li spíritu, ne es to, que un hom save omnicos, quo ha
esset pensat e scrit in relation al spiritual natura, ne es to, que un hom deveni un
encyclopedie, ma to, que li grand idées, in quel omni decovritiones termina, queles
summa omni scienties, queles li filosof extrae de infinit detal’es, es comprendet e sentit.
It ne es li quantitá, ma li qualitá de saventie, quel determina li dignitá del ánima. Un
mann de immens erudition posse pro su manca de larg e extensiv idées, esser mult plu
inferior in intellectu quam un laborero, qui, con micri saventies, támen ha trovat grand
veritás. Un grand ánima es format per poc grand idées, ne per infinitá de incoherent
detal’es. Yo ha conosset tre doct homes, qui apparet a me tre povri in intellectu, proque
illi havet null grand pensas. Quo vale to, que un mann ha studiat quantcunc detal’at
li histories de Grecia e Roma, si per li historic documentes li grand idées de libertá e
bellitá e bracitá e spiritual energie ne ha flammat quam vivent foyes in su ánima?
(Channing.)

elevar erheben
terminar enden
determinar bestimmen
eruditio Gelehrsamkeit
larg breit, weit
inferior minderwertig
incoherent
unzusammenhängend
doct gelehrt
9.1.3 Anecdotes
Du yun juristes, Miller e Brun, visitat sovente li sam yun dama. Un vésper Miller esset
sol con illa. Il dit in tendri ton:
„Esque Vu pensa, María, que Vu posse subitmen abandonar patre e matre, sestra e
fratre, ti plesent, comfortabil dom, e emigrar in li savagi West con un yun jurist, qui
posse viver solmen per su profession, e serchar ta un nov hem, in quel ambi posse esser
felici?“
Inclinante su bell cap sur li epoles de Miller, illa chuchotat tendrimen:
„Yes, yo pensa que yo posse, Arnold.“
„Bon,“ dit Miller, „it es Brun, qui intente emigrar e desira un sponsa, yo va mentionar
to a il.“ – – –
A un yun mann, qui sidet silent in un companie, Teophrástos, li famos grec filosof,
dit: „Si Vu es folli, Vu acte sagimen; si Vu es sagi, Vu acte follimen.“ – – –
subitmen plötzlich
matre Mutter
sestra Schwester
fratre Bruder
emigrar auswanern
savagi wild
profession Gewerbe
serchar suchen
ambi beide
felici glücklich
inclinar beugen
epol Schulter
chuchotar flüstern
tendri zärtlich
intenter beabsichtigen
desirar wünschen
sponsa Braut
folli verrückt
9.1.4 Aforismes
Mem li deos combatte li stupiditá in van.
Li paroles es solmen vent – li erudition consiste solmen ex paroles – ergo li erudition
es solmen vent. (Swift.)
Li gazettes es li secund-indicatores del historie. Ma illi es sovente de plu ínnobil metall
quam li altri indicatores, e ea anc rarmen correct. (Schopenhauer.)
Quande Pythagoras hat decovrit su conosset teorema, il aportat un hecatombe al
deos. Desde to li boves treme, tam sovente quam un nov veritá es decovrit. (Börne.)
Li majorité del homes lassa voluntarimen presser se in li carne li spine de un fals
teorie, ma illi defende se per omni forties, si on vole denove extraer it. (Pauly.)
9.2 Erläuterungen
9.2.1 Adverbies
Von Adjektiven können Adverbien, welche die Art und Weise kennzeichnen, durch die
Endung -men gebildet werden. Die Betonung bleibt dieselbe wie bei den Adjektiven. Z.
B.:

Un prudent (Adj.) mann acte prudentmenn (Adv.). Ein kluger Mann handelt klug.
Wo der Sinn klar ist, kann man aber das Adjektiv wie im Deutschen unverändert als
Adverb gebrauchen:
Il parla bon = Er spricht gut.
Li sole luce clar = Die Sonne scheint klar.
Auch wird das Adverb oft durch Umschreibung mit in maniere ausgedrückt:
Il scri in elegant maniere = Er schreibt elegant.
Adverbien anderer Art werden durch die Endung -li gebildet, oder man benutzt
präpositionale Ausdrücke:
partli = teils, consecuentli = folglich, noctli = in (li) nocte = nachts, in fine = endlich,
in general = im allgemeinen, in occasion = gelegentlich, per occasion = zufällig usw.
Pronominale Adverbien
u? wo? ci hier supra oben
ta dort infra unten
necú nirgends extra außen
alcú irgendwo intra innen
partú überall detra hinten
a(d) u? wohin? a(d) ci hierher up = ad supra hinauf, auf
a(d) ta dahin a bass = ad infra hinunter
adavan vorwärts ex = ad extra hinaus, aus
retro rückwärts in = ad intra herein, ein
de u? von wo? de ci von hier de supra von oben
de ta von dort de infra von unten
qualmen? wie? auf welche
Weise?
talmen so, auf diese Weise,
derart
tam so (mit nachfolgendem
Adjektiv oder
Adverb)
alquam irgendwie
apen kaum
ne tutmen nicht ganz
tutmen ne ganu und gar
nicht
forsan vielleicht
junt zusammen
presc beinahe
nequam keineswegs
poc a poc allmählich
solmen nur
ya ja
yes! ja!
si! doch, ja!
no! nein!
quande? wann?
tande dann
unquande einst, einmal
nequande niemals
alquande zuweilen, irgendwann
ínterim inzwischen
nu jetzt, nun
strax sogleich

bentost bald
sovente oft
ja schon
jamá je(mals)
sempre immer, stets
antey vorher
poy nachher
in ante im voraus
depoy seitdem
ancor noch
adplu, ulterior ferner
hodie heute
ho-annu heuer, dieses Jahr
ho-témpore gegenwärtig
deman morgen
posdemand übermorgen
yer gestern
anteyer vorgestern
quant? wieviel?
tant soviel
nequant gar nicht
alquant ziemlich, ewas
tre sehr
tro zu, allzu
circa ungefähr
mult viel
un poc ein wenig
sufficent genug
vez mal
Mit dem enklitischen -cunc erhält man: úcunc = wo immer; quamcunc = wie immer;
quandecunc = wann immer, usw.
Man beachte die folgenden determinativen und relativen Adverbien und Konjunktionen:
Qualmen Vu fa it? Talmen. Wie machen Sie es? So.
Quam bell es li flore! Wie schön ist die Blume!
Tam bell quam un flore. So schön wie eine Blume.
Plu bell quam un flore. Schöner als eine Blume.
Quam un rey. Quam rey. Wie ein König. Als König.
Quam Vu save, it es talmen. Wie sie wissen, ist es so.
Quant homes esset ta? Tant quant yer. Wie viele Leute waren da? So viel wie gestern.
9.2.2 Conjunctiones
e und
e . . . e sowohl . . . als auch
o oder
o . . . o entweder . . . oder
ni nicht (stärker als ne)
ni . . . ni weder . . . noch
sive . . . sive sei es . . . sei es, entweder . . . oder
ma aber, sondern
nam denn
támen dennoch, jedoch
ergo, dunc (do) folglich, doch, also
plu . . . plu je mehr . . . desto

(nu nun!)
nu . . . nu bald . . . bald
2. Unterordnende
que dass
si wenn, falls
quam wie
esque, ca ob
quasi als ob, gleichsam
benque obgleich, obschon
etsi wenn auch
Durch Zusammensetzungen mit quam und que werden viele Konjunktionen erhalten,
z. B.:
sam quam gleichwie
anteque = ante que bevor, ehe
posque = pos que nachdem
proque = pro que weil
porque = por que damit
perque = per que dadurch dass, indem